รองนายกรัฐมนตรีและรัฐมนตรีว่าการกระทรวงสาธารณสุข ยืนยันการแบน 3 สารเคมีอันตราย ทำเพื่อประชาชน
รองนายกรัฐมนตรีและรัฐมนตรีว่าการกระทรวงสาธารณสุข ยืนยันการแบน 3 สารเคมีอันตราย ทำเพื่อประชาชน และไม่สามารถขยายเวลาออกไป 6 เดือนได้ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวถึงกรณีปัญหาการแบน 3 สารเคมีอันตราย โดยยืนยันทำเพื่อให้ประชาชนมีสุขอนามัยที่ดีปราศจากสารพิษและไม่ให้มีสารพิษปนเปื้อนอยู่ในชีวิตประจำวัน ขออย่านำเรื่องดังกล่าวเชื่อมโยงกับกรณีที่สหรัฐอเมริกา สั่งยกเลิก GSP กับประเทศไทย ต้องแยกเป็นคนละเรื่องกัน ส่วนตัวยืนยันว่า ไม่มีเรื่องใดต้องกังวล การดำเนินการแต่ละอย่างมีขั้นตอนที่ต้องรายงานต่อนายกรัฐมนตรีให้รับทราบเป็นระยะส่วนกรณีที่กลุ่มเกษตรกร เตรียมยืนร้องศาลปกครองให้ยกเลิกแบน 3 สารเคมี นายอนุทิน มองว่า เป็นสิทธิ์ของประชาชนตามระบอบประชาธิปไตยที่สามารถทำได้ แต่ยืนยันว่าขั้นตอนการดำเนินการทั้งหมดเป็นไปตามข้อมูลเพื่อดูแลและการดูแลประชาชนให้ปลอดภัยจากสารพิษ ในส่วนการขยายเวลาขอใช้สารเคมีดังกล่าวออกไปอีก 6 เดือน ไม่สามารถทำได้ เนื่องจากมีมติจากคณะกรรมการวัตถุอันตรายออกไปแล้ว และคณะกรรมการนี้ก็อยู่ภายใต้กฎหมายนายอนุทิน ยังยืนยันว่าสารพิษดังกล่าว ไม่ได้อยู่แค่เพียงในผักผลไม้เท่านั้น แต่มีอยู่ทุกที่ที่เกี่ยวข้องกับประชาชน